projecte-aina/catalan_government_crawling huggingface dataset:
La Compra pública d'innovació és una actuació administrativa de foment de la innovació, orientada a potenciar el desenvolupament de solucions innovadores des de la demanda, mitjançant l'instrument de la compra pública.
Si ets una empresa innovadora que pot aportar noves solucions al mercat i vols optar a les licitacions públiques obertes, demana més informació!
T'ajudarem a trobar les licitacions on pots tenir més oportunitats, t'assessorarem en la presentació de la proposta i et facilitarem la recerca de socis per dur-la a terme.
No ho dubtis més i consulta les licitacions obertes en Compra pública d'innovació!
Descobreix licitacions destacades en Compra pública d'innovació
Consulta'ns per conèixer-ne tots els detalls!
El servei de Compra Pública en Innovació s'adreça a empreses amb un alt potencial de recerca i innovació interessades a trobar un comprador o col·laboradors per al desenvolupament de les seves solucions.
Una recerca que aporti noves solucions per a problemes susceptibles de ser objecte de preocupació per part del sector públic.
El suport a la Compra Pública d'Innovació és un servei permanent d'ACCIÓ.
Actualment un 15% del Producte Interior Brut el genera la Compra Pública i l'objectiu és que un 3% es dediqui a la R+D i innovació.
Els organismes públics compren innovació, identificant com de lluny estan les solucions demanades per estar disponibles al mercat.
En funció d'aquesta distància es pot diferenciar:
Contractació de serveis d'R+D en què el comprador públic no es reserva el resultat de l'R+D per al seu ús en exclusiva sinó que comparteix amb les empreses els riscos i beneficis.
Amb la finalitat de dirigir el desenvolupament de solucions cap a les necessitats del sector públic concret, comparant/validant la solució alternativa sobre diversos venedors.
Compra pública d'un bé o servei que no existeix en el mercat en el moment de la compra però que pot desenvolupar-se en un període de temps raonablement curt.
Amb la finalitat d'actuar com a client de llançament/primer adoptant/primer comprador de solucions finals comercials innovadores nouvingudes al mercat.
El cicle complet de la innovació es considera que el formen el concepte i avaluació de la viabilitat del nou producte; la recerca i desenvolupament amb demostració i replicació comercial; i el completa la comercialització.
Data de vigència: 5th October 2020
Data de vigència: 29th October 2020
Tipus d'oportunitat: Reto de empresa
Data de vigència: 30 de octubre de 2020
Aquesta guia explica com funciona la compra d'innovació des de les institucions públiques i presenta les principals oportunitats de negoci que s'impulsen des del sector públic.
L'empresa catalana de gestió de dades 8wires obté un contracte de 75.000 euros per a la primera fase d'una licitació europea per trobar noves solucions als reptes plantejats per un consorci d'hospitals
Startup Capital és un ajut directe per a startups tecnològiques emergents que necessiten finançament per portar a terme les fases inicials del negoci, desenvolupar el seu producte o servei i validar el model de negoci per arribar al mercat.
Si ets una startup amb tecnologia pròpia i necessites finançament, Startup Capital et dona un impuls!
La convocatòria 2020 obrirà durant el mes d'octubre.
Consulta'ns per a més informació.
Startup Capital és un ajut directe de fins a 75.000 € per a startups tecnològiques de creació recent.
L'ajut s'ha de destinar a finançar actuacions derivades de l'execució del pla d'empresa, des de l'administració i gestió de les operacions de l'empresa fins al desenvolupament i comercialització dels productes i serveis.
Són despeses justificables el personal, la inversió en materials i equipaments, el lloguer d'espais, l'elaboració d'estratègies de comunicació, entre d'altres.
Aquest ajut es dirigeix a startups que han d'estar constituïdes en el moment de publicació de les bases al DOGC i han de tenir com a màxim 18 mesos de vida en el moment de fer la sol·licitud.
L'ajut Startup Capital va dirigit a startups en fase inicial que necessitin un impuls per accedir a les primeres rondes de finançament privat.
La convocatòria de 2020 s'obrirà durant el mes d'octubre.
Una de les millors maneres de guanyar competitivitat al mercat és aplicant nova tecnologia a la teva empresa.
I per aplicar tecnologia a un producte, procés o servei no és necessari que tinguis coneixements tecnològics.
ACCIÓ té identificats, sota el segell TECNIO, els desenvolupadors de les tecnologies més innovadores del sistema R+D+I de Catalunya amb capacitats tecnològiques diferencials i amb capacitat de tranferir-les a l'empresa.
Descobreix les entitats TECNIO i guanya competitivitat!
Els desenvolupadors tecnològics són entitats que generen nova tecnologia i la transfereixen a l'empresa, ja sigui a través de la realització a mida de projectes d'R+D o a partir de l'aplicació directa de les tecnologies desenvolupades.
Què t'aporta col·laborar amb un desenvolupador amb el segell TECNIO?
Busques una tecnologia que et faci guanyar competitivitat?
Entra al Cercador de tecnologies i tria la tecnologia o l'àmbit sectorial per trobar les tecnologies més innovadores i interessants per a la teva empresa.
I si no trobes el que busques, explica'ns el teu projecte al Servei de consultes tecnològiques d'ACCIÓ i t'ajudarem a trobar la tecnologia més adient.
Presentem les tendències dels sectors on es treballen noves tecnologies a Xile.
Una de les especialitzacions del centre tecnològic Leitat és la biotecnologia, on treballen en diverses línies de recerca.
L'èxit en la lluita contra el càncer s'exemplifica, per exemple, amb la creació de Lykera Biomed, startup sorgida de Leitat en les seves investigacions sobre el càncer de pàncrees.
Reptes tecnològics al servei de la salut.
La startup catalana Neos Surgery, que dissenya i fabrica implants per a operacions de neurocirurgia, ha liderat el desenvolupament d'una nova tecnologia que millora els implants que s'ubiquen en la columna vertebral.
El projecte, anomenat Col-Test, s'ha fet en col·laboració amb el centre tecnològic Eurecat, acreditat amb el segell TECNIO d'ACCIÓ.
Les oportunitats que genera la tendència generalitzada d'un envelliment saludable també impliquen reptes culturals i d'una major usabilitat tècnica.
Sense4care treballa en aquesta línia amb un detector de caigudes i un dispositiu per monitoritzar l'estat dels malalts de Parkinson
Llicenciat en Ciències Econòmiques i Doctor en Enginyeria Industrial, Miquel Barceló coneix de primera mà la relació del procés de transferència tecnològica amb les polítiques públiques.
Barceló ha estat diputat al Parlament de Catalunya i president executiu de la societat 22@ Barcelona i de la Fundació B_Tec.
Actualment presideix la consultora Innopro Global Services i és expert de la UE DGRegio per RIS3.
FontUp és un tractament amb extracte de te verd desenvolupat per Laboratoris Grand Fontaine que millora la funció cognitiva de les persones amb síndrome de Down.
Xavier Comella, expert en medicina i biologia, es pregunta com actuarà la ciència en el futur i defensa la importància per igual de la recerca aplicada i la recerca bàsica per a construir-lo.
Conclou que els països rics són els que inverteixen més en investigació ja que és amb recerca com fem societats més cultes, més inclusives, més sostenibles i més preparades.
Tens al cap algun projecte de recerca?
Necessites trobar l'investigador adient per dur-lo a terme?
El programa Tecniospring INDUSTRY d'ACCIÓ ofereix ajuts del 100% per contractar personal d'R+D experimentat a les empreses amb seu operativa a Catalunya i a les entitats acreditades TECNIO.
Podràs desenvolupar durant dos anys un projecte de recerca aplicada a cost zero amb la incorporació del millor talent d'R+D.
La convocatòria 2020 del programa Tecniospring INDUSTRY és oberta.
El programa Tecniospring INDUSTRY ofereix un ajut del 100 % per a la contractació de personal d'R+D qualificat durant dos anys.
Poden sol·licitar-lo empreses amb seu operativa a Catalunya o entitats acreditades TECNIO.
Les empreses i entitats acreditades TECNIO poden desenvolupar projectes de recerca aplicada i participar en activitats de formació en transferència tecnològica, emprenedoria i difusió de la seva activitat a la ciutadania.
Alhora, tindran l'oportunitat d'establir aliances internacionals estratègiques amb entitats punteres.
Per fer-ho, les empreses o entitats acreditades TECNIO han de presentar un projecte de la mà de l'investigador que el durà a terme.
Una bona manera de trobar el talent que necessites és publicar el teu projecte de recerca i el perfil d'investigador que necessites a l' espai de vacants.
Des d'ACCIÓ ajudem a trobar-se tant a les empreses com als investigadors!
Consulta tota la informació del programa en anglès al web de Tecniospring INDUSTRY.
El programa s'emmarca dins de les Accions Marie Sklodowska-Curie de la Comissió Europea i està alineat amb l'estratègia RIS3CAT, així com amb la Europe Strategy 2020.
Si no tens una empresa o un investigador amb qui desenvolupar el teu projecte, t'oferim un espai de trobada.
Envia'ns el teu projecte i la descripció del perfil d'investigador que necessites perquè aparegui a l'espai de vacants.
Tot i que la convocatòria per a investigadors només està oberta uns determinats mesos, els projectes o vacancies es poden enviar en qualsevol moment.
Pots veure els projectes oberts actualment aquí i pots enviar-nos les teves propostes.
Contacta amb nosaltres per publicar la teva oferta!
Si ets una empresa, no esperis fins a l'últim moment i troba ja el teu investigador.
Consulta aquí tot el que necessites per identificar l'investigador adequat per dur a terme el teu projecte de recerca.
Si ets un investigador, consulta tota la informació del programa i informa't sobre la convocatòria en curs.
L'estudi avalua l'estat de la innovació a Catalunya tenint en compte els nous enfocaments cap a un major pes dels actius intangibles i amb informació directa sobre el procés d'innovació de les empreses catalanes
Vols innovar i encara no saps com començar?
Saps que de la innovació depèn el futur de la teva empresa, però, ara per ara, et preocupa més el present?
El servei Horitzó Innovació d'ACCIÓ s'adreça a empreses que volen innovar però encara no estan preparades per fer-ho.
Per a empreses que necessiten fer més eficient la gestió del seu dia a dia millorant les seves àrees funcionals.
Vols canviar el rumb de la teva empresa?
T'assessorem i t'acompanyem identificant i solucionant problemes en clau de present perquè puguis mirar cap a un horitzó d'innovació.
Sol·licita el servei Horitzó Innovació!
El servei Horitzó Innovació és un servei d'assessorament d'ACCIÓ.
T'ofereix dos elements clau per millorar el rendiment de la teva empresa i preparar-la per innovar: una anàlisi personalitzada de l'estat actual de la teva empresa i un pla a mida per implementar les millores que detectem amb tu.
En concret, amb el servei Horitzó Innovació, obtindràs:
El servei Horitzó Innovació funciona seguint els següents passos, tant si és per solucionar un problema concret, com per resoldre un repte de creixement:
El període previst d'execució de les fases 2 i 3, conjuntament, pot estar al voltant dels dos mesos de treball conjunt, en funció de la disponibilitat de l'equip directiu de l'empresa.
El servei Horitzó Innovació és gratuït per a l'empresa.
És indispensable un equip directiu implicat en el procés de treball.
El servei va dirigit a empreses amb:
Si tens dubtes sobre si la teva empresa pot treure partit del servei Horitzó Innovació, posa't en contacte amb nosaltres i ho esbrinarem plegats.
Si ho tens clar, sol·licita el servei i prepara't per començar a innovar!
Miquel Nadal, fundador d'Emorganizer i psicòleg expert en neuroproductivitat, assenyala les variables humanes que val la pena mesurar per millorar el benestar, i de retruc, les capacitats dels treballadors
L'expert en blockchain David Belgoff planteja quines són les aplicacions actuals i els reptes futurs d'aquestes tecnologies a banda de les criptomonedes.
Si tens al cap un nou producte o servei tecnològic d'alt risc, els Nuclis d'R+D empresarial són l'empenta que necessites per fer-lo realitat.
Amb aquests ajuts pots rebre fins a 150.000 euros a fons perdut per desenvolupar durant tres anys el teu projecte.
No posposis més les grans idees amb els Nuclis d'R+D empresarial!
Els Nuclis d'R+D empresarial* són un ajut a fons perdut destinat a finançar nous productes o serveis tecnològics d'alt risc que responguin a les necessitats del mercat.
*Els projectes finançats pels Nuclis d'R+D empresarial han de tenir un pressupost superior als 150.000 euros.
Els Nuclis d'R+D empresarial són ajuts dirigits a empreses catalanes que vulguin desenvolupar nous productes o serveis tecnològics d'alt risc que responguin a les necessitats del mercat.
Els requisits generals per sol·licitar l'ajut són:
Consulta'ns i t'ajudarem a trobar l'encaix del teu projecte dins dels Nuclis d'R+D empresarial!
Els Nuclis d'R+D empresarial disposen de dues modalitats:
Aquests ajuts es destinen a desenvolupar projectes d'R+D d'alt impacte al territori i amb abast internacional en col·laboració entre empreses de Catalunya i entitats internacionals.
Aquest ajut va destinat a projectes de recerca i desenvolupament portats a terme a Catalunya per empreses que hi tinguin establiment operatiu.
En relació amb aquests ajuts, ACCIÓ posa al teu abast diversos serveis relacionats:
L'estudi avalua l'estat de la innovació a Catalunya tenint en compte els nous enfocaments cap a un major pes dels actius intangibles i amb informació directa sobre el procés d'innovació de les empreses catalanes
Ja pots descarregar-te la presentació sobre les condicions vinculades al seguiment i justificació tècnica i administrativa dels projectes aprovats en la convocatòria Nuclis d'Innovació Tecnològica 2014 (projectes locals i transnacionals).
Aquests ajuts estan cofinançats amb el FEDER, destinats a incentivar la realització de projectes d'R+D duts a terme a Catalunya i amb un alt impacte al territori i a les empreses.
Els projectes hauran de tenir un fort impacte d'internacionalització dels resultats i la tecnologia, així com capacitar les empreses per accedir a convocatòries internacionals d'R+D i, en especial, al programa Horizon 2020 de la Unió Europea i a licitacions.
Aquell nou material adhesiu amb què volies fer el teu producte més sostenible...
El nou fil que estàs convençut que pots desenvolupar aprofitant residus tèxtils...
Els nous sensors que tens al cap per multiplicar el rendiment del teu projecte...
INNOTEC és el servei d'ACCIÓ que t'ajudarà a fer-ho possible.
Si tens un projecte d'R+D d'entre 50.000 i 200.000 euros, l'ajut INNOTEC et pot subvencionar fins a un 70% del seu cost.
Descobreix l' experiència de Masias Maquinària en una de les convocatòries anteriors i prepara't!
La convocatòria 2020 es publicarà properament.
L'ajut INNOTEC finança des d'un 25 fins a un 70% de projectes d'R+D, d'entre 50.000 i 200.000 euros, desenvolupats per empreses establertes a Catalunya.
Aquests projectes s'han de dur a terme de forma col·laborativa amb grups universitaris (o CSIC o centres CERCA) acreditats TECNIO.
Les despeses subvencionables amb l'ajut INNOTEC són les següents:
Tens dubtes sobre si el teu projecte encaixa amb l'ajut INNOTEC?
L'ajut INNOTEC es dirigeix a aquest tipus de projectes:
Projectes d'R+D en què participin, com a mínim, una empresa amb establiment operatiu a Catalunya, que tingui tres anys de vida i almenys un Desenvolupador de Tecnologia Públic DTP (grups universitaris o del CSIC i centres CERCA) acreditat TECNIO.
Els ajuts INNOTEC tenen un pressupost total d'1.500.000 euros; dels quals es destinaran 150.000 euros a ajuts en projectes d'economia circular.
Poden sol·licitar l'ajut INNOTEC les empreses establertes a Catalunya.
La despesa subvencionable dels projectes ha d'estar entre els 50.000 i els 200.000 euros.
Aquests projectes s'han de dur a terme en col·laboració amb desenvolupadors acreditats TECNIO (grups universitaris o del CSIC i centres CERCA).
La seva durada màxima és de tres anys a partir de la data de sol·licitud.
Els ajuts INNOTEC s'atorguen per concurrència competitiva.
Un cop tancada la convocatòria, s'avaluaran els projectes beneficiaris de l'ajut seguint criteris d'excel·lència, impacte i mètode.
La convocatòria 2020 té prevista la seva obertura durant el mes d'octubre.
Els incentius fiscals són una eina de l'Administració General de l'Estat que permet a les empreses reduir la seva factura fiscal.
A ACCIÓ t'ajudem a identificar l'incentiu que millor s'adapta a les teves necessitats i t'orientem en la seva aplicació.
Consulta'ns i troba la millor manera de reduir la teva factura fiscal.
Aquest servei té l'objectiu de donar suport a les empreses catalanes en el seu procés d'aplicació de les deduccions fiscals.
T'ajudem a reduir la factura fiscal a través de:
Els principals tipus d'incentius fiscals són:
Els beneficis per a la teva empresa consistiran a:
Consulta'ns per conèixer-ne tots els detalls!
Aquest servei es porta a terme mitjançant la realització de jornades formatives i assessoraments personalitzats.
Contacta amb nosaltres per conèixer-ne més detalls!
Les empreses d'economia social també poden obrir-se al món.
El servei d'acompanyament Aracoop Internacional facilita la internacionalització de les cooperatives, fundacions i associacions, seguint la dinàmica exportadora que ja han adoptat moltes de les empreses del nostre país.
Si tens potencial internacional, necessites un soci a l'exterior o busques clients en altres mercats, Aracoop internacional t'ajudarà amb l'acompanyament de les Oficines Exteriors de Comerç i Inversions d'ACCIÓ
Inclou un seguit d'actuacions que es definiran en funció de les necessitats concretes de cada empresa beneficiària i que poden ser, entre d'altres:
Per a totes aquelles empreses que necessitin assessorament previ per escollir la millor destinació per als seus productes o serveis, ACCIÓ us ajudarà en la priorització dels mercats amb major potencial.
El servei s'adreça a empreses d'economia social amb seu a Catalunya: cooperatives, fundacions i associacions amb activitat econòmica, societats laborals, mutualitats, empreses d'inserció, centres especials de treball i societats agràries de transformació.
Serà necessari que les empreses sol·licitants tinguin el seu producte o servei consolidat en el mercat i es trobin en disposició d'iniciar un projecte d'internacionalització.
El servei Aracoop internacional, valorat en 9.600 euros, no té cap cost per a l'empresa i està subvencionat pel Departament d'Empresa i Coneixement, a través d'ACCIÓ, i pel Departament de Treball, Afers Socials i Famílies.
Quines són les seves particularitats?
Descobreix en aquest podcast la seva raó de ser, com treballen i com s'organitzen amb l'exemple de la Fundació SURT, Cocoro i l'Associació Benestar i Desenvolupament.
A més, t'expliquem les eines de suport que ofereix ACCIÓ a les empreses socials
Les particularitats del model cooperatiu insten aquestes organitzacions a explorar opcions com el capital social voluntari, els títols participatius o el crowdfunding.
Descobrim com es financen cooperatives tan diverses com Abacus, L'Olivera o Femmefleur
L'experiència de les entitats catalanes és la millor carta de presentació per establir projectes de cooperació susceptibles de rebre finançament d'organismes multilaterals que mirin de resoldre les principals problemàtiques al país sud-americà
El pr � ojecte europeu RaiSE, cofinançat pel programa INTERREG EUROPE, té com a missió analitzar i millorar la política de suport al creixement empresarial pel reforç de la competitivitat i la sostenibilitat de les empreses socials
La publicació fDi Magazine del Financial Times ha reconegut Catalunya com la regió més atractiva del sud d'Europa en termes d'inversió estrangera el 2018 i el 2019.
Es tracta d'un dels rànquings més prestigiosos a escala internacional que utilitzen les multinacionals per estudiar futurs projectes d'inversió empresarial.
Per elaborar aquesta classificació l'fDi Magazine analitza cinc criteris entre més de 450 regions i ciutats d'Europa: el potencial econòmic, el capital humà/estil de vida, la rendibilitat, la connectivitat i el clima de negocis.
Tenint en compte aquests indicadors, el rànquing elaborat per fDi Magazine determina que les cinc regions més atractives del sud d'Europa el 2018 i 2019 pel que fa a la captació d'inversió estrangera són Catalunya, Madrid, Llombardia, Istanbul i Lisboa.
La millor estratègia en captació d'inversions estrangeres
A banda de reconèixer Catalunya com la regió més atractiva del sud d'Europa en termes d'inversió estrangera el 2018 i el 2019, la publicació també premia Catalunya per comptar amb la millor estratègia per captar inversió estrangera entre les regions considerades 'grans', és a dir, les que superen els 4 milions d'habitants.
Una estratègia que s'impulsa des de la Generalitat de Catalunya a través de Catalonia Trade & Investment, una unitat d'ACCIÓ creada l'any 1985 i que es vehicula a través de la seu de Barcelona i la xarxa de 40 Oficines Exteriors de Comerç i d'Inversions de la Generalitat arreu del món.
L'objectiu principal d'aquesta estratègia és captar noves inversions productives a Catalunya així com fomentar les reinversions i l'arrelament d'empreses estrangeres que ja estan establertes al territori, tot fomentant la interrelació d'aquestes multinacionals amb empreses proveïdores catalanes.
Amb aquesta finalitat, Catalonia Trade & Investment ofereix serveis a mida en la fase d'aterratge com la cerca de socis o proveïdors locals, la recerca de personal, l'assessorament legal i la cerca de naus, terrenys o oficines, entre d'altres.
L'estratègia de captació d'inversió estrangera de l'agència es prioritza en base tres criteris bàsics: els principals països emissors d'inversió -ja siguin tradicionals (Europa, Japó, Estats Units) com emergents (Xina i Índia)-, les empreses de referència global i líders en els seus àmbits i els projectes estratègics i tractors per l'economia amb impacte efectiu sobre l'ocupació estable i de qualitat.
Això es tradueix en el foment de projectes de l'àmbit industrial, d'R+D, logística, o els centres de decisió regionals en sectors estratègics com el vehicle del futur, la salut, la indústria 4.0 (IoT industrial, impressió 3D, intel·ligència artificial), i les tecnologies mòbils, principalment.
La publicació també atribueix a Catalunya la millor estratègia en termes de captació d'inversió estrangera entre les regions d'Europa considerades 'grans'